SA-vlag het Zuma vervang‘n Groot Suid-Afrikaanse vlag pryk nou op die Overbeek-woonstelblok in Kaapstad Foto: Maroela Media ŉ Reusagtige Suid-Afrikaanse vlag pryk nou op die gebou waar ŉ plakkaat met die woorde “Zuma must fall” ‘n bohaai veroorsaak het. Maroela Media het vroeër berig die plakkaat is op 15 Januarie onwettig teen die Overbeek-woonstelblok, wat geleë is op die besige kruising waar Lang-, Kloof- en Oranjestraat bymekaarkom, aangebring. Ontstoke ANC-lede het die volgende dag die plakkaat afgeskeur. Kort daarna het sosiale media begin gons oor soortgelyke plakkate wat kwansuis skielik wêreldwyd in bekende openbare plekke soos New York en Londen opgesit is. Dit is nie duidelik wie die vlag op die gebou opgerig het nie. Lees alle vorige berigte oor “Zuma must Fall” op Maroela Media.